Tatjana Lemačko

Tatjana Lemačko (; ;  Izmajila —  Cīrihe) bija Ukrainā dzimusi Šveices starptautiskā lielmeistare šahā (1977), kas ir pārstāvējusi arī Bulgāriju.

 Biogrāfija 
1960. gadu beigās un 1970. gadu sākumā sekmīgi piedalījusies PSRS šaha turnīros. PSRS komandu šaha kausā divas reizes uzvarējusi Burevestnik komandas sastāvā (1968, 1971).OlimpBase :: Soviet Team Chess Cup :: Tatiana Lemachko 1972. gadā PSRS komandu šaha čempionātā uzvarējusi Maskavas komandas sastāvā.OlimpBase :: Soviet Team Chess Championship :: Tatiana Lemachko

1974. gadā apprecējusies ar Bulgārijas pilsoni un pārcēlusies uz dzīvi Bulgārijā, kā arī šaha turnīros turpmāk pārstāvējusi šo valsti. Pieckārtējā Bulgārijas sieviešu šaha čempionāta uzvarētāja (1974, 1975, 1978, 1979, 1981). 1976. gadā sekmīgi nospēlējusi Pasaules šaha čempiones izcīņas cikla starpzonu turnīrā un iekļuvusi pretendentu skaitā.1976 Roosendaal Interzonal Tournament Tomēr 1977. gadā Sofijā pretendentu maču ceturtdaļfinālā zaudējusi Jeļenai Ahmilovskai ar 5½:6½.1977-78 Candidates Matches Par šiem panākumiem FIDE 1977. gadā Lemačko piešķira starptautiskās lielmeistares (WGM) nosaukumu. Nākamajā starpzonu turnīrā 1979. gadā Alikantē dalījusi 1.-2. vietu un atkal iekļuvusi pretendentu mačos, kuros atkārtoti zaudējusi ceturtdaļfinālā ar 2½:5½.1979 Alicante Interzonal Tournament 1982. gadā vēlreiz sekmīgi pārvarējusi starpzonu turnīru kārtu, ierindojoties 3. vietā, taču pretendentu maču ceturtdaļfināls kārtējo reizi izrādījies nepārvarams šķērslis, jo tajā ar 4½:5½ piedzīvots minimāls zaudējums pret Nanu Aleksandriju.1982 Bad Kissingen Interzonal Tournament Vēlākajos gados Lemačko vēl divas reizes piedalījusies starpzonu turnīros (1990, 1995), taču iepriekšējos panākumus vairs nav atkārtojusi.1990 Genting Interzonal Tournament1995 Kishinev Interzonal Tournament

1982. gadā pārcēlusies uz dzīvi Šveicē un sākusi šaha turnīros pārstāvēt šo valsti. Desmit reizes uzvarējusi Šveices sieviešu šaha čempionātos (1984, 1986, 1995, 1997,  2003, 2004, 2006, 2008, 2009, 2010).

Pārstāvējusi Bulgārijas un Šveices komandas lielākajos komandu šaha turnīros:
 Pasaules šaha olimpiādēs piedalījusies 15 reizes (1974, 1978-1998, 2004, 2008-2010). Komandu vērtējumā izcīnījusi bronzas (1974) medaļu. Individuālajā vērtējumā izcīnījusi zelta (1986), sudraba (1988) un 2 bronzas (1974, 1984) medaļu.OlimpBase :: Women's Chess Olympiads :: Tatjana Lematschko
 Eiropas komandu šaha čempionātos piedalījusies 5 reizes (1992, 1999, 2003-2007).OlimpBase :: European Women's Team Chess Championship :: Tatjana Lematschko

 Atsauces 

 Ārējās saites 

Kategorija:1948. gadā dzimušie
Kategorija:2020. gadā mirušie
Kategorija:Odesas apgabalā dzimušie
Kategorija:Bulgārijas šahisti
Kategorija:Šveices šahisti
Kategorija:PSRS šahisti